"Probe testimonial administrate" înseamnă că persoanele audiate în dosar (cei care au fost invitați de Gabriel Opre) au recunoscut, în fața procurorului de caz și sub rigorile legii, că Laura Codruța Kovesi a fost prezentă, cu precizarea importantă că cei în cauză nu se fac vinovați de vreo ilegalitate.  Pe 24 aprilie, Parchetul General a anunțat că a deschis un dosar penal în care se efectuează cercetări „in rem” sub aspectul săvârșirii infracțiunilor de abuz în serviciu și falsificarea documentelor și evidențelor electorale, în dosarul care vizează alegerile prezidențiale din 2009, în baza dezvăluirilor lui Dan Andronic, directorul general al "Evenimentului zilei".